Document ID: 31990D0411

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 19ης Ιουλίου 1990
σχετικά με τις περιοχές που ορίζονται στην παράγραφο 2 του άρθρου 3 του κανονισμού (ΕΟΚ) αριθ. 328/88 του Συμβουλίου με το οποίο θεσπίζεται κοινοτικό πρόγραμμα υπέρ της μετατροπής των βιομηχανικών περιοχών σιδήρου και χάλυβα (πρόγραμμα Resider)
(Το κείμενο στην ισπανική γλώσσα είναι το μόνο αυθεντικό)
(90/411/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 328/88 του Συμβουλίου της 2ας Φεβρουαρίου 1988 για τη θέσπιση κοινοτικού προγράμματος υπέρ της μετατροπής των βιομηχανικών περιοχών σιδήρου και χάλυβα (πρόγραμμα Resider) (1), και ιδίως τα άρθρα 3 και 4,
Εκτιμώντας:
ότι το άρθρο 3 παράγραφος 2 του κανονισμού (ΕΟΚ) αριθ. 328/88, προβλέπει ότι το κοινοτικό πρόγραμμα θα μπορεί να εφαρμόζεται στις περιοχές οι οποίες πληρούν τις προϋποθέσεις που ορίζονται στην παράγραφο 1 του άρθρου 3 και εφόσον οι τιμές των κριτηρίων υπερβαίνουν τα κατώτατα όρια τα οποία αναφέρονται στην παράγραφο 1 του άρθρου 4 του εν λόγω κανονισμού·
ότι το ενδιαφερόμενο κράτος μέλος θα πρέπει να προτείνει τις περιοχές στις οποίες θα μπορεί να εφαρμόζεται το κοινοτικό πρόγραμμα και ότι το Βασίλειο της Ισπανίας έχει υποβάλει στην Επιτροπή αίτηση σχετικά με την αυτόνομη επαρχία των Αστουριών και τις περιοχές της χώρας των Βάσκων·
ότι οι περιοχές αυτές πληρούν τις ως άνω προϋποθέσεις,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η αυτόνομη επαρχία των Αστουριών και η περιοχή της χώρας των Βάσκων η οποία περιγράφεται λεπτομερώς σε παράρτημα, πληρούν τις προϋποθέσεις οι οποίες ορίζονται στην παράγραφο 1 του άρθρου 3 και οι τιμές των κριτηρίων υπερβαίνουν τα κατώτατα όρια τα οποία αναφέρονται στην παράγραφο 4 του άρθρου 4 του του κανονισμού (ΕΟΚ) αριθ. 328/88. Κατά συνέπεια, το κοινοτικό πρόγραμμα το οποίο θεσπίζεται από τον εν λόγω κανονισμό είναι εφαρμοστέο στις προαναφερθείσες περιοχές.
Άρθρο 2
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 19 Ιουλίου 1990.

Labels: 18
2
4
1